text: Nu skal der sættes strøm til togene til Esbjerg
  23 februar 2016 kl. 06.49
  Efter halvandet års forarbejde begynder Banedanmark at sætte ledninger op til elektriske tog mellem Esbjerg og Lunderskov. Det markeres på torsdag.
  Transportminister Hans Christian Schmidt vil torsdag banke første spuns til det første maste-fundament. Det sker ved stationen i Vejen kl. 14.
  Strækningen fra Lunderskov til Esbjerg er 57 kimometer. Arbejdet skal være færdigt, så togene kan køre på strøm fra køreplanskiftet i december.
  Herefter vil det være muligt at køre med elektriske tog fra København til Esbjerg.
  